ਸਮਕਾਲੀ ਫ਼ਲਸਫ਼ਾ
ਸਮਕਾਲੀ ਫ਼ਲਸਫ਼ਾ/ਸਮਕਾਲੀ ਦਰਸ਼ਨ, 19 ਵੀਂ ਸਦੀ ਦੇ ਅਖੀਰ ਵਿੱਚ ਵਿਸ਼ੇ ਦੇ ਪੇਸ਼ੇਵਰੀਕਰਨ ਅਤੇ ਵਿਸ਼ਲੇਸ਼ਣੀ ਅਤੇ ਮਹਾਂਦੀਪੀ ਫ਼ਲਸਫ਼ੇ ਦੇ ਉਭਾਰ ਨਾਲ ਸ਼ੁਰੂ ਹੋਏ ਪੱਛਮੀ ਫ਼ਲਸਫ਼ੇ ਦੇ ਇਤਿਹਾਸ ਦਾ ਵਰਤਮਾਨ ਸਮਾਂ ਹੈ।  "ਸਮਕਾਲੀ ਦਰਸ਼ਨ" ਵਾਕੰਸ਼ ਦਰਸ਼ਨ ਵਿੱਚ ਤਕਨੀਕੀ ਸ਼ਬਦਾਵਲੀ ਦਾ ਇੱਕ ਨਗ ਹੈ ਜੋ ਪੱਛਮੀ ਦਰਸ਼ਨ ਸ਼ਾਸਤਰ ਦੇ ਇਤਿਹਾਸ ਵਿੱਚ ਇੱਕ ਖਾਸ ਸਮੇਂ ਦੀ ਗੱਲ ਕਰਦਾ ਹੈ। ਹਾਲਾਂਕਿ, ਇਹ ਵਾਕੰਸ਼ ਅਕਸਰ ਆਧੁਨਿਕ ਫ਼ਲਸਫ਼ੇ (ਜੋ ਕਿ ਪੱਛਮੀ ਫ਼ਲਸਫ਼ੇ ਵਿੱਚ ਹੁਣ ਨਾਲੋਂ ਪਹਿਲਾਂ ਦੇ ਅਰਸੇ ਨੂੰ ਦਰਸਾਉਂਦਾ ਹੈ), ਪੋਸਟਮਾਡਰਨ ਦਰਸ਼ਨ (ਜੋ ਕਿ ਆਧੁਨਿਕ ਦਰਸ਼ਨ ਦੀ ਮਹਾਂਦੀਪੀ ਫਿਲਾਸਫਰ ਦੀਆਂ ਆਲੋਚਨਾਵਾਂ ਨੂੰ ਦਰਸਾਉਂਦਾ ਹੈ) ਨਾਲ ਉਲਝ ਜਾਂਦਾ ਹੈ ਅਤੇ ਵਾਕੰਸ਼ ਦੀ ਕਿਸੇ ਗੈਰ-ਤਕਨੀਕੀ ਵਰਤੋਂ ਦੇ ਨਾਲ ਹਾਲ ਹੀ ਦੇ ਕਿਸੇ ਵੀ ਦਾਰਸ਼ਨਿਕ ਕੰਮ ਦਾ ਲਖਾਇਕ ਹੋ ਸਕਦਾ ਹੈ। 